Այո՛, անժխտելի է, որ ԱԶԿ-ի` իշխանության գալուց հետո, աշխարհաքաղաքական գործոններով պայմանավորված, ազգային փոքրամասնությունները որոշ իրավունքներ են ստացել: Սակայն մի՞թե դարերի խորքից եկող թուրք-իսլամական տարրի վրա հենվող պետական մտայնությունը փոխվել է: Ողջ հանրապետական պատմության ընթացքում ցույց տվեք ազգային փոքրամասնության ներկայացուցիչ որևէ նախարարի (չգիտեմ՝ որքանով է համապատասխանում իրականությանը այն պնդումը, թե արտգործնախարարներից Իսմայիլ Ջեմը հրեական ծագում է ունեցել), բարձրաստիճան սպայի: Գիտեմ, որ կպնդեք հակառակը՝ ասելով, թե բա պատգամավորները հաշվի մեջ չե՞ն: Այո՛, 93 տարվա պատմություն ունեցող Հանրապետական Թուրքիայում ազգային փոքրամասնությունների` մատների վրա հաշվվող ներկայացուցիչ պատգամավորներն ուժի մեջ են: